Na electrónica, denomínase **reactancia** a oposición ofrecida por indutores (bobinas) e condensadores ao paso da corrente alterna, medíndose o seu valor en ohmios. Canda a resistencia eléctrica determinan a magnitude da impedancia total dun compoñente ou circuíto, de tal xeito que a reactancia (X) é a parte imaxinaria da impedancia (Z) e a resistencia (R) é a parte real, segundo a igualdade:

{\displaystyle Z=R+jX\,}

Tipos de reactancias
--------------------

Cando circula corrente alterna por algún destes dous elementos que posúen reactancia, a enerxía é alternativamente almacenada e liberada en forma de campo magnético, no caso das bobinas, ou de campo eléctrico, no caso dos condensadores. Isto produce un adianto ou atraso entre a onda de corrente e a onda de tensión. Este desfase fai diminuír a potencia entregada a unha carga resistiva conectada logo da reactancia sen consumir enerxía.

Se se realiza unha representación vectorial da reactancia indutiva e da capacitiva, os vectores que a constitúen deberíanse debuxar en sentido oposto e sobre o eixo imaxinario, xa que as impedancias calcúlanse como {\displaystyle {j}X\_{L}\,\!} e {\displaystyle {-j}X\_{C}\,\!} respectivamente.

Non obstante, as bobinas e condensadores na realidade presentan unha resistencia asociada, que no caso das bobinas considérase en serie co elemento, e no caso dos condensadores en paralelo. Neses casos, e como xa se indicou arriba, a impedancia (Z) total é a suma vectorial da resistencia (R) e a reactancia (X).

É dicir, en fórmulas:

{\displaystyle {\tilde {Z}}=R+jX}
onde

j é a unidade imaxinaria
{\displaystyle X=(W\_{L}-1/W\_{C})} é a reactancia en Ohm.
W é a frecuencia angular á cal está sometido o elemento, e L e C os valores de indutancia e capacitancia respectivamente.

Dependendo do valor da enerxía e a reactancia dise que o circuíto presenta:

* Se {\displaystyle \scriptstyle {X>0}}, reactancia indutiva {\displaystyle (W\_{L}>1/W\_{C})}
* Se {\displaystyle \scriptstyle {X=0}}, non hai reactancia e a impedancia é puramente resistiva {\displaystyle (W\_{L}=1/W\_{C})}
* Se {\displaystyle \scriptstyle {X<0}}, reactancia capacitiva {\displaystyle (1/W\_{C}>W\_{L})}

### Reactancia capacitiva

A reactancia capacitiva represéntase por {\displaystyle X\_{C}\,\!} e o seu valor vén dado pola fórmula:

> 
> {\displaystyle X\_{C}={\frac {1}{\omega C}}={\frac {1}{2\pi fC}}\,\!}
> 
> 
> 

na que:

{\displaystyle X\_{C}\,\!} = Reactancia capacitiva en ohms  

{\displaystyle C\,\!} = Capacitancia en farads  

{\displaystyle f\,\!} = Frecuencia en hertzs  

{\displaystyle \omega \!} = Frecuencia angular

### Reactancia indutiva

A reactancia indutiva represéntase por {\displaystyle X\_{L}\,\!} e o seu valor vén dado por:

> 
> {\displaystyle X\_{L}=\omega L=2\pi fL\,\!}
> 
> 
> 

na que:

{\displaystyle X\_{L}\,\!} = Reactancia indutiva en ohms  

{\displaystyle L\,\!} = Indutancia en henrys  

{\displaystyle f\,\!} = Frecuencia en hertzs  

{\displaystyle \omega \!} = Frecuencia angular

Véxase tamén
------------

### Outros artigos

* Condutancia
* Admitancia
* Susceptancia

### Ligazóns externas

* Tutorial interactivo en Java sobre a reactancia indutiva National High Magnetic Field Laboratory. *(en inglés)*

|  |  |
| --- | --- |
| Control de autoridades | 
* Wd: Q193972
* EBID: ID
* GEC: 0137168
* GND: 4272955-5
* LCCN: sh85111629
* MAG: 87652615
* Treccani: reattanza

 |